Հայաստանի պետական տնտեսագիտական համալսարանի ուսանողները (ՀՊՏՀ), ամփոփելով ապրիլյան քառօրյա պատերազմի 2-րդ տարելիցին նվիրված միջոցառումների շարքը, այցելեցին Արցախի Հանրապետություն (ԱՀ): ԱՀ Հադրութի շրջանի Առաջամուղի զինավանի Զաբել Եսայանի անվան հիմնական դպրոցում ՀՊՏՀ ուսանողական խորհուրդը Հայաստանի երիտասարդական հիմնադրամի հետ համատեղ հիմնեց համակարգչային դասասենյակ: Դպրոցը վերազինվեց համակարգիչներով, դրանց տեղակայման համար անհրաժեշտ գույքով (սեղաններ, աթոռներ), սպորտային պարագաներով, գրենական պիտույքներով և դպրոցին անհրաժեշտ այլ գույքով: